Dit was die grudood van die klein armlastige Afrikaner meisietjie Sheldean Human wat die wereld 'n kykie gegee het na wat in Suid Afrika se arm buurte aangaan. Baie – soos in Pretoria Noord met Sheldean Human se gesin gebeur het -- word soos sardientjies in blyplekke ingehok.
Die vernielde Wesfort, wat 'n dekade gelede nog 'n hospitaal vir melaatses was, was as 'n tydbom beskryf. Haweloses van alle rasse het daar gewoon sonder elektrisiteit of lopende water. Een inwoner het sy eie waterpomp aangeskaf en inwoners R2 per 20L water gevra. Van die mense het die beknopte badkamers beset waar melaatses vroeer gebad is – en het planke oor die baddens gebou waarop hulle geslaap het..
"Hulle het vir die polisie en staatsdepartemente gewerk terwyl Engelssprekende Suid Afrikaners meer dikwels hulle eie ondernemings gehad het. En wat opval is dat Afrikaner plakkers baie heimlik en onopvallend is: bang om lastiggeval te word. "Hulle plak in iemand se agterplaas of op 'n afgelee plek en nie langs snelweë of naby spogwoonbuurte nie. Jy moet doelbewus hierdie plekke gaan soek. dis onder ons oë maar dis byna onsigbaar. Baie inwoners het geweier om met ons tydskrif te gesels of vir foto's te poseer. Hulle is te skaam. Ander lig hul koppe op, kyk jou waterpas in die oe en wys trots hoe hulle hul huise versier het. Een vrou se pondokkie spog met die blinkste granietvloer - vernuftig van skerwe afval grafstene aanmekaar gesit. "My man sal my doodmaak as jy 'n foto neem," skerm sy.
Hierdie was in 2007 reeds beskryf as ‘n nuwe armoede waarvan baie van ons eie landgenote onbewus is. Of dalk draai hulle net die kop anderkant toe. Dit raak 'n gevoelige snaar aan.